BG
C 104/2
Официален вестник на Европейския съюз
20.3.2023 г.
СЪД РЕШЕНИЕ НА СЪДА от 7 февруари 2023 година относно официалните празници и съдебната ваканция (2023/C 104/02)
СЪДЪТ,
като взе предвид член 24, параграфи 2, 4 и 6 от Процедурния правилник, като има предвид, че в приложение на тази разпоредба следва да изготви списъка с официалните празници и да определи датите на съдебната ваканция, ПРИЕ НАСТОЯЩОТО РЕШЕНИЕ:
Член 1 Изготвя на основание член 24, параграфи 4 и 6 от Процедурния правилник следния списък с официалните празници: — Нова година, — понеделникът след Великден, — 1 май, — 9 май, — Възнесение, — понеделникът след Петдесетница, — 23 юни, — 15 август, — 1 ноември, — 25 декември, — 26 декември.
Член 2 Определя на основание член 24, параграфи 2 и 6 от Процедурния правилник за периода от 1 ноември 2023 г. до 31 октомври 2024 г. следните дати на съдебната ваканция: — Коледа 2023 г.: от понеделник, 18 декември 2023 г., до неделя, 7 януари 2024 г., включително, — Великден 2024 г.: от понеделник, 25 март 2024 г., до неделя, 7 април 2024 г., включително, — Лятна ваканция 2024 г.: от вторник, 16 юли 2024 г., до събота, 31 август 2024 г., включително.
Член 3 Настоящото решение влиза в сила в деня на публикуването му в Официален вестник на Европейския съюз.
Съставено в Люксембург на 7 февруари 2023 година.
Секретар
Председател
A. CALOT ESCOBAR
K.
LENAERTS